12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการสอบบัญชี

  ในปี 2547 - ปี 2549 ผู้สอบบัญชีได้แสดงความเห็นอย่างไม่มีเงื่อนไขต่องบการเงินของบริษัทฯ
  โดยสรุปดังนี้

  งบการเงินนี้ได้แสดงฐานะการเงิน ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และบริษัทย่อย และงบการเงินเฉพาะของบริษัทฯ
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ผู้สอบบัญชีสำหรับปี 2547 ได้แก่ บริษัท สำนักงาน เอินส์ท แอนด์ ยัง จำกัด โดย

  นางสาวรัตนา จาละ ผู้สอบบัญชีรับอนุญาต เลขที่ 3734

  ผู้สอบบัญชีสำหรับปี 2548-2549 ได้แก่ บริษัท ไพร้ซวอเตอร์เฮาส์คูเปอร์ส เอบีเอเอส จำกัด
  โดย :

  นายบุญมี งดงามวงศ์ ผู้สอบบัญชีรับอนุญาต เลขที่ 3673

  ค่าตอบแทนของผู้สอบบัญชี

  1. ค่าตอบแทนจากการสอบบัญชี (audit fee)

  บริษัทฯและบริษัทย่อย (บริษัทหลักทรัพย์จัดการกองทุน ซีมิโก้ ไนท์ ฟันด์ แมเนจเม้นท์ จำกัด
  บริษัทหลักทรัพย์จัดการกองทุนรวม ซีมิโก้ จำกัด และบริษัทซีมิโก้ ดีริเวทีฟ จำกัด)
  จ่ายค่าตอบแทนการสอบบัญชีให้แก่ บริษัท ไพร้ซวอเตอร์เฮาส์คูเปอร์ส เอบีเอเอส จำกัด
  ในรอบปีบัญชี 2549 มีจำนวนเงินรวม 1,620,000 บาท

  2. ค่าบริการอื่น (non-audit fee)

  บริษัทฯจ่ายค่าตอบแทนการสอบทานระบบการควบคุมภายในด้านสารสนเทศและคอมพิวเตอร์ให้แก่บริษัท
  ไพร้ซวอเตอร์เฮาส์คูเปอร์ส เอฟเอเอส จำกัด ในรอบปีบัญชี 2549 เป็นจำนวนเงินรวม
  304,950 บาท

12.1.2 ตารางสรุปงบการเงิน

[]

[]

[]

[]

[]

[]

2.2 คำอธิบายและการวิเคราะห์ของฝ่ายจัดการ

1. ภาพรวมของผลการดำเนินงานในปี 2549 สิ้นสุดวันที่ 31 ธันวาคม 2549

  ในปี 2549 บริษัทหลักทรัพย์ ซีมิโก้ จำกัด (มหาชน) มีผลกำไรสุทธิ 156 ล้านบาท ลดลงร้อยละ
  4 จากกำไรสุทธิ 163 ล้านบาทในปี 2548 ในปี 2549
  บริษัทฯมีส่วนแบ่งการตลาดสำหรับการซื้อขายหลักทรัพย์ในตลาดหลักทรัพย์ร้อยละ 3.77
  และมีปริมาณการซื้อขายหลักทรัพย์สูงสุดเป็นอันดับที่แปดในจำนวนบริษัทหลักทรัพย์ทั้งหมด 37 แห่ง
  สำหรับตลาดอนุพันธ์ซึ่งเปิดตลาดการซื้อขายในเดือนเมษายน 2549นั้น
  บริษัทฯมีส่วนแบ่งการตลาดร้อยละ 1.64

ปัจจัยหลักที่ส่งผลกระทบต่อผลการดำเนินงานของบริษัทฯในปี 2549 

  ในปี 2549 การลงทุนในตลาดหลักทรัพย์มีภาวะซบเซาต่อเนื่องจากปีก่อนหน้า
  ปริมาณการซื้อขายหลักทรัพย์เฉลี่ยต่อวันของตลาดหลักทรัพย์และตลาดหลักทรัพย์ MAI ในปี 2549
  เท่ากับ 16.39 พันล้านบาท ลดลงจาก 16.60 พันล้านบาทในปี 2548 คิดเป็นการลดลงร้อยละ
  1.27
  ภาวะการลงทุนในตลาดหลักทรัพย์ดังกล่าวมีสาเหตุหลักมาจากปัญหาทางการเมืองและสถานการณ์ความไม่สงบในภาคใต้ซึ่งเป็นปัญหาต่อเนื่องมาตั้งแต่ปีก่อน
  นอกจากนี้มาตรการกันเงินสำรองบัญชีเงินบาทของบุคคลที่มีถิ่นฐานอยู่นอกประเทศที่ออกโดยธนาคารแห่งประเทศไทยวันที่
  19 ธันวาคม 2549 ส่งผลในทางลบอย่างมากต่อตลาดในช่วงสิ้นปี

ธุรกิจหลักทรัพย์โดยรวม

  - ดัชนีตลาดหลักทรัพย์แห่งประเทศไทยปี 2549 ปิดที่ระดับ 679.84 จุด ลดลงร้อยละ 4.75
  เมื่อเปรียบเทียบกับปี 2548 ซึ่งปิดที่ระดับ 713.73 จุด

  - มูลค่าตลาดรวมของตลาดหลักทรัพย์และตลาดหลักทรัพย์ MAI ลดลงจาก 5,119
  พันล้านบาทในปี 2548 เป็น 5,101 พันล้านบาท ในปี 2549 (ลดลงร้อยละ 0.35)

  - ปริมาณการซื้อขายหลักทรัพย์เฉลี่ยต่อวันลดลงจาก 16.60 พันล้านบาทในปี 2548 เป็น 16.39
  พันล้านบาทในปี 2549 (ลดลงร้อยละ 1.27)

การขยายฐานลูกค้าและบริการ

  - ปริมาณลูกค้ารวมทุกประเภทของบริษัทฯเพิ่มขึ้นจากปี 2548 ร้อยละ 7
  สำหรับลูกค้าที่เปิดบัญชีซื้อขายหลักทรัพย์ทางอินเตอร์เน็ตมีจำนวนเพิ่มขึ้นจากปีก่อนร้อยละ 16

  - จำนวนลูกค้าของบริษัทฯ ที่เข้าจดทะเบียนในตลาดหลักทรัพย์และตลาดหลักทรัพย์ MAI ในปี
  2549 มีจำนวน 9 บริษัท จากจำนวนบริษัทที่เข้าจดทะเบียนในตลาดหลักทรัพย์และตลาดหลักทรัพย์
  MAI ทั้งสิ้นจำนวน 18 บริษัท คิดเป็นร้อยละ 50

  -
  บริษัทฯเป็นนายหน้าตัวแทนซื้อขายสัญญาซื้อขายล่วงหน้าในตลาดอนุพันธ์ซึ่งเปิดตลาดการซื้อขายในเดือนเมษายน
  2549

กิจกรรมการลงทุนของบริษัท

  - ในเดือนกันยายน 2549 บริษัทฯได้ลงทุนในบริษัทหลักทรัพย์จัดการกองทุนรวม ซีมิโก้ จำกัด
  จำนวน 25 ล้านบาท จากทุนจดทะเบียนทั้งสิ้น 100 ล้านบาท และได้ลงทุนเพิ่มอีก 75
  ล้านบาทในเดือนมกราคม 2550 โดยบริษัทฯมีสัดส่วนการถือหุ้นร้อยละ 100

  - ในเดือนธันวาคม 2549 บริษัทฯได้ลงทุนในบริษัท ซีมิโก้ ดีริเวทีฟ จำกัด ซึ่งมีทุนจดทะเบียน
  100 ล้านบาท โดยเป็นการร่วมทุนระหว่างบริษัทฯซึ่งถือหุ้นร้อยละ 51 และบริษัท Polaris
  Securities (HK) จำกัดถือหุ้นร้อยละ 49

  - บริษัทฯได้ขายหุ้นสามัญของบริษัทไรมอน แลนด์ จำกัด (มหาชน) ที่บริษัทฯถืออยู่ทั้งหมดในปี
  2549 ทั้งนี้เนื่องจากบริษัทดังกล่าวประกอบธุรกิจค้าอสังหาริมทรัพย์
  โดยบริษัทฯมีแผนงานที่จะลดการดำเนินงานในธุรกิจที่ไม่ใช่ธุรกิจหลักของบริษัทฯ

  ภาพพจน์ของบริษัทฯ

  - บริษัทฯ ได้คะแนน “ดี” ในโครงการประเมินคุณภาพการจัดประชุม AGM ประจำปี 2549
  ซึ่งประเมินโดย ก.ล.ต.

  - บริษัทฯได้คะแนน “ดีมาก” จากผลสำรวจบรรษัทภิบาล ปี 2549
  ซึ่งจัดโดยสมาคมส่งเสริมสถาบันกรรมการบริษัทไทย (IOD)

  - บริษัทฯได้รับการคัดเลือกเป็นหนึ่งในหลักทรัพย์ที่ใช้คำนวณดัชนี SET 100 ซึ่งเริ่มเผยแพร่เมื่อ
  3 พฤษภาคม 2548 โดยเป็น 1 ใน 9
  ของกลุ่มบริษัทเงินทุนและหลักทรัพย์ที่ได้รับการคัดเลือกในการคำนวณดัชนี SET 100 ในปี 2549

สถานภาพทางการเงินของบริษัทฯ

  - ส่วนของผู้ถือหุ้นของบริษัทฯ และบริษัทย่อยลดลงจาก 3,088 ล้านบาท ณ วันที่ 31 ธันวาคม
  2548 เป็น 2,947 ล้านบาท ณ วันที่ 31 ธันวาคม 2549
  เนื่องจากบริษัทฯได้ดำเนินโครงการซื้อหุ้นบริษัทคืนเป็นเงิน 200 ล้านบาทในปี 2549

  - อัตราส่วนเงินกองทุนสภาพคล่องสุทธิ ณ สิ้นปี 2549 เท่ากับร้อยละ 287
  (ตามเกณฑ์ของสำนักงาน ก.ล.ต. กำหนดไว้ร้อยละ 7)

  - บริษัทฯ ปราศจากหนี้สินอื่นๆ

2. ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

  (1) รายได้ธุรกิจหลักทรัพย์

1.1) ค่านายหน้าซื้อ-ขายหลักทรัพย์

  บริษัทฯ มีปริมาณการซื้อขายหลักทรัพย์ในปี 2549 ลดลงจากปี 2548 ร้อยละ 14
  ส่งผลให้รายได้ค่านายหน้าซื้อขายหลักทรัพย์ของบริษัทฯลดลงจากปีก่อน 145 ล้านบาท
  อย่างไรก็ตามบริษัทฯ สามารถขยายฐานลูกค้าได้เพิ่มถึงร้อยละ 7

1.2) รายได้ค่าธรรมเนียมและการบริการ

  บริษัทฯมีรายได้ค่าธรรมเนียมและบริการ 95 ล้านบาทลดลงจากปีก่อนซึ่งมีจำนวน 192 ล้านบาท
  หรือลดลงร้อยละ 50 รายได้ค่าธรรมเนียมและบริการหลักประกอบด้วย
  ค่าธรรมเนียมการรับประกันการจำหน่ายหลักทรัพย์ 27 ล้านบาท การเป็นที่ปรึกษาทางการเงิน
  46 ล้านบาทและค่าธรรมเนียมการบริหารกองทุนส่วนบุคคล 22 ล้านบาท ในปี 2549
  บริษัทฯได้เป็นที่ปรึกษาทางการเงินจำนวน 33 บริษัท
  และด้านการจัดจำหน่ายและรับประกันการจำหน่ายหลักทรัพย์จำนวน 9 บริษัท

1.3) กำไร (ขาดทุน) จากการซื้อขายหลักทรัพย์

  ในปี 2549 บริษัทฯรับรู้กำไรจากเงินลงทุนในหลักทรัพย์จำนวน 45 ล้านบาท
  ซึ่งเกิดจากกำไรจากการจำหน่ายเงินลงทุนในหลักทรัพย์ต่างๆ ดังต่อไปนี้

+-------------------------------------------------------+----+---------+
| - บริษัทไรมอนแลนด์ จำกัด (มหาชน) (บริษัทร่วม)                | 61 | ล้านบาท  |
+-------------------------------------------------------+----+---------+
| - ตราสารหนี้ เช่น ตั๋วแลกเงิน ตั๋วสัญญาใช้เงิน พันธบัตรรัฐบาล       | 15 | ล้านบาท  |
+-------------------------------------------------------+----+---------+

  และขาดทุนจากเงินลงทุนในตลาดหลักทรัพย์ 31 ล้านบาท
  ซึ่งเป็นไปตามภาวะตลาดที่มูลค่าหุ้นต่างปรับตัวลดลงในปี 2549

  1.4) ดอกเบี้ยเงินให้กู้ยืม

  จำนวนเงินให้กู้ยืมเพื่อซื้อหลักทรัพย์เพิ่มขึ้นจากปี 2548 ร้อยละ 45
  ส่งผลให้รายได้ดอกเบี้ยจากการให้กู้ยืมเพื่อซื้อหลักทรัพย์เพิ่มขึ้น 31 ล้านบาท คิดเป็นร้อยละ 85
  ทั้งนี้ ในปี 2549บริษัทฯได้รับรายได้ค่านายหน้าจากปริมาณการซื้อขายประเภท Credit
  Balance เป็นจำนวน 112 ล้านบาท

  (2) ค่าใช้จ่ายธุรกิจหลักทรัพย์

2.1) ดอกเบี้ยเงินกู้ยืม

  ดอกเบี้ยเงินกู้ยืมจำนวน 19 ล้านบาท
  เป็นดอกเบี้ยจากการใช้วงเงินในการบริหารสภาพคล่องประจำวันเพื่อก่อให้เกิดประโยชน์สูงสุดแก่บริษัทฯจำนวน
  2 ล้านบาท ที่เหลือจำนวน 17 ล้านบาท เป็นดอกเบี้ยจ่ายให้แก่เงินฝากของลูกค้า

2.2) ค่าธรรมเนียมและบริการ

  ค่าธรรมเนียมและบริการจ่ายในปี 2549 จำนวน 27 ล้านบาท ประกอบด้วย

  - ประมาณร้อยละ 63 เป็นค่าธรรมเนียมจ่ายตลาดหลักทรัพย์ฯ
  ซึ่งผันแปรตามปริมาณการซื้อขายหลักทรัพย์

  - ประมาณร้อยละ 33 เป็นค่าธรรมเนียมจ่าย
  เนื่องจากธุรกิจการเป็นที่ปรึกษาและจัดจำหน่ายหลักทรัพย์ และอื่น ๆ

  - ประมาณร้อยละ 4
  เป็นค่าธรรมเนียมใบอนุญาตประกอบธุรกิจสัญญาซื้อขายล่วงหน้าประเภทการเป็นนายหน้าตัวแทนซื้อขายสัญญาซื้อขายล่วงหน้าในตลาดอนุพันธ์
  และค่าธรรมเนียมใบอนุญาตการจัดการกองทุนส่วนบุคคล

  (3) ค่าใช้จ่ายดำเนินงาน

  รายการค่าใช้จ่ายที่มีสัดส่วนสูงเมื่อเทียบกับค่าใช้จ่ายดำเนินงานรวม ได้แก่
  ค่าใช้จ่ายเกี่ยวกับพนักงานและค่าใช้จ่ายเกี่ยวกับอาคารสถานที่และอุปกรณ์ ซึ่งมีสัดส่วนร้อยละ 63
  และ ร้อยละ 18 ตามลำดับ โดยค่าใช้จ่ายเหล่านี้เป็นค่าใช้จ่ายกึ่งคงที่กึ่งผันแปรกับรายได้
  อย่างไรก็ตามค่าใช้จ่ายเกี่ยวกับพนักงานในปี 2549 ลดลงจากปีก่อน 68 ล้านบาท
  จากการลดลงของค่าตอบแทนพนักงานการตลาด ซึ่งลดลงตามปริมาณการซื้อขายหลักทรัพย์

  (4) ภาษีเงินได้นิติบุคคล

  ในปี 2549 บริษัทฯมีการเปลี่ยนแปลงนโยบายการบัญชีเกี่ยวกับภาษีเงินได้นิติบุคคล
  โดยปฏิบัติตามมาตรฐานการบัญชีไทยฉบับที่ 56 เรื่องการบัญชีเกี่ยวกับภาษีเงินได้ก่อนวันถือปฏิบัติ
  และบริษัทฯได้ปรับย้อนหลังงบการเงินปีก่อนส่งผลให้กำไรสะสมต้นปี 2549 เพิ่มขึ้น 20 ล้านบาท
  และค่าใช้จ่ายภาษีเงินได้ในงบกำไรขาดทุนปี 2549 ลดลง 18 ล้านบาท

  (5) กำไร

  ในปี 2549 และ2548 บริษัทฯมีอัตรากำไรขั้นต้นที่ร้อยละ 95
  ขณะเดียวกันอัตรากำไรสุทธิของบริษัทฯก็เพิ่มขึ้นเล็กน้อยจากร้อยละ 14 เป็นร้อยละ 15
  เนื่องจากอัตราส่วนค่าใช้จ่ายในการดำเนินงานของปี 2548 สูงกว่าปี 2549

  (6) อัตราผลตอบแทนต่อผู้ถือหุ้น

  อัตราผลตอบแทนต่อผู้ถือหุ้น สำหรับผลการดำเนินงานปี 2549 เท่ากับร้อยละ 4.96
  ลดลงเล็กน้อยจาก ปี 2548 ซึ่งมีอัตราเท่ากับร้อยละ 5.32

3. ผลการดำเนินงานเปรียบเทียบกับประมาณการ

  -ไม่มี-

ฐานะการเงิน

1. สินทรัพย์

  1.1 ส่วนประกอบของสินทรัพย์

  ณ วันที่ 31 ธันวาคม 2549 บริษัทฯ มีสินทรัพย์รวม 3,826 ล้านบาท โดยร้อยละ 92
  เป็นสินทรัพย์หมุนเวียน และร้อยละ 8 เป็นสินทรัพย์ไม่หมุนเวียน

  ส่วนประกอบของสินทรัพย์ที่สำคัญที่มีการเปลี่ยนแปลงได้แก่

  เงินสดและรายการเทียบเท่าเงินสด

เงินสดและรายการเทียบเท่าเงินสด ณ 31 ธันวาคม 2549 มีจำนวน 575 ล้านบาท ลดลงจาก 31 ธันวาคม 2548 จำนวน 720 ล้านบาท หรือลดลงร้อยละ 56 จากปีก่อน (ดูรายละเอียดได้จากข้อ 2.1 กระแสเงินสด)

เงินลงทุนในหลักทรัพย์

  ในระหว่างปี 2549 บริษัทฯเพิ่มสัดส่วนเงินลงทุนในหลักทรัพย์จดทะเบียนและหน่วยลงทุน
  ในขณะเดียวกันบริษัทฯได้ลดสัดส่วนเงินลงทุนในกองทุนส่วนบุคคล ณ 31 ธันวาคม 2549
  เงินลงทุนในกองทุนส่วนบุคคลมีมูลค่าตลาดสูงกว่าทุน 8 ล้านบาท อนึ่งสัดส่วนเงินลงทุนชั่วคราว :
  เงินลงทุนระยะยาว ณ 31 ธันวาคม 2549 เท่ากับ 84 : 16

เงินลงทุนในบริษัทร่วม

  บริษัทฯได้จำหน่ายเงินลงทุนในบริษัท ไรมอน แลนด์ จำกัด (มหาชน) ที่เหลืออยู่ทั้งหมดในปี
  2549 มีผลให้บริษัท ไรมอน แลนด์ จำกัด (มหาชน) พ้นจากการเป็นบริษัทร่วมของบริษัทฯ

ลูกหนี้ธุรกิจหลักทรัพย์

  ลูกหนี้ธุรกิจหลักทรัพย์สุทธิ ณ 31 ธันวาคม 2549 เพิ่มขึ้นจาก 31 ธันวาคม 2548
  ในขณะที่ปริมาณการซื้อขายเฉลี่ยต่อวันในช่วง 3 วันทำการสุดท้ายของปี 2549 เท่ากับ 1,286
  ล้านบาท ต่ำกว่าในช่วงเดียวกันของปี 2548 ที่มีปริมาณการซื้อขายเฉลี่ยต่อวันเท่ากับ 1,326
  ล้านบาท ทั้งนี้เนื่องจากการเพิ่มขึ้นของลูกหนี้เงินให้กู้ยืมเพื่อซื้อหลักทรัพย์ที่มีสัดส่วนร้อยละ 84
  ของลูกหนี้ธุรกิจหลักทรัพย์ทั้งหมด

  1.2 คุณภาพของสินทรัพย์

  ในการแสดงรายการในงบการเงิน บริษัทฯ
  ได้รับรู้ค่าเผื่อการปรับมูลค่าของสินทรัพย์ไว้อย่างครบถ้วนตามมาตรฐานบัญชีและประกาศของสำนักงานคณะกรรมการกำกับหลักทรัพย์และตลาดหลักทรัพย์
  ซึ่งสามารถสรุปรายการสินทรัพย์สำคัญ ๆ ได้ดังนี้

เงินลงทุน

  ณ 31 ธันวาคม 2549 จำนวนเงินลงทุนของบริษัทฯ มีมูลค่า 722 ล้านบาท จากต้นทุน 770
  ล้านบาท หรือคิดเป็นร้อยละ 19 ของสินทรัพย์รวม โดยมีสัดส่วนการลงทุนประมาณร้อยละ 24
  เป็นเงินลงทุนในหลักทรัพย์จดทะเบียนในตลาดหลักทรัพย์ ร้อยละ 14 เป็นเงินลงทุนในหน่วยลงทุน
  ร้อยละ 30 เป็นเงินลงทุนในตราสารหนี้ และร้อยละ 32 เป็นเงินลงทุนผ่านกองทุนส่วนบุคคล

ลูกหนี้ธุรกิจหลักทรัพย์และดอกเบี้ยค้างรับ

  บริษัทฯ มียอดหนี้ธุรกิจหลักทรัพย์และดอกเบี้ยค้างรับ ณ 31 ธันวาคม 2549 จำนวน 1,651
  ล้านบาท และได้ตั้งค่าเผื่อหนี้สงสัยจะสูญจำนวน 8 ล้านบาท คิดเป็นร้อยละ 0.51 ของมูลหนี้
  บริษัทฯ มีนโยบายในการติดตามหนี้ค้างชำระอย่างใกล้ชิด
  โดยยึดหลักการเจรจาประนอมหนี้เป็นเบื้องต้น
  หากลูกหนี้รายใดไม่สามารถเจรจาตกลงกันได้หรือปฏิเสธการชำระหนี้ บริษัทฯ
  จึงดำเนินการตามกฎหมาย ณ 31 ธันวาคม 2549 บริษัทฯมีลูกหนี้จำนวน 5
  ล้านบาทอยู่ระหว่างการดำเนินคดี
  และจำนวนนี้ศาลตัดสินให้บริษัทฯชนะคดีแล้วแต่อยู่ระหว่างการติดตามทรัพย์สินเพื่อบังคับคดี

2. สภาพคล่อง

  2.1 กระแสเงินสด

  เงินสดและรายการเทียบเท่าเงินสด ณ 31 ธันวาคม 2549 มีจำนวน 575 ล้านบาท ลดลงจากปี
  2548 จำนวน 720 ล้านบาท โดยสัดส่วนกระแสเงินสดได้มาและใช้ไปในกิจกรรมต่าง ๆ ดังนี้

  --------------------------------------------------- -------------------
  กิจกรรม                                              ล้านบาท

  เงินสดสุทธิใช้ไปในในกิจกรรมดำเนินงาน                      (880)

  เงินสดสุทธิได้มาจากกิจกรรมลงทุน                           445

  เงินสดสุทธิใช้ไปในกิจกรรมจัดหาเงิน                         (285)

  เงินสดและรายการเทียบเท่าเงินสดลดลงสุทธิ                   (720)
  --------------------------------------------------- -------------------

  ทั้งนี้ บริษัทฯ ได้ใช้เงินในกิจกรรมต่าง ๆ เพื่อสร้างผลตอบแทนในอนาคต
  โดยสามารถเปลี่ยนกลับมาเป็นเงินสดได้ในระยะเวลาไม่นาน ดังนี้

  กิจกรรมดำเนินงาน

  ในปี 2549 เงินสดจากกิจกรรมดำเนินงานลดลง 880 ล้านบาท
  เนื่องจากบริษัทฯลงทุนในเงินลงทุนระยะสั้นเพิ่มขึ้นทั้งเงินลงทุนในหลักทรัพย์จดทะเบียน
  และหน่วยลงทุน รวมทั้งการเพิ่มขึ้นของลูกหนี้เงินให้กู้ยืมเพื่อซื้อหลักทรัพย์

  กิจกรรมลงทุน

  ในปี 2549 เงินสดจากกิจกรรมลงทุนเพิ่มขึ้น 445 ล้านบาท
  เนื่องจากบริษัทฯขายเงินลงทุนในหลักทรัพย์จดทะเบียน และเงินลงทุนในบริษัท ไรมอน แลนด์
  จำกัด (มหาชน) อย่างไรก็ตามบริษัทฯมีการลงทุนในบริษัทย่อย คือ
  บริษัทหลักทรัพย์จัดการกองทุนรวม ซีมิโก้ จำกัด และบริษัท ซีมิโก้ ดีริเวทีฟ จำกัด
  นอกจากนี้บริษัทฯยังลงทุนเพิ่มในอุปกรณ์คอมพิวเตอร์ เพื่อรองรับการขยายตัวของผลิตภัณฑ์ใหม่
  เช่น ตราสารอนุพันธ์ และรองรับการเปิดสาขาใหม่เพิ่มขึ้น

  กิจกรรมจัดหาเงิน

  ในปี 2549 เงินสดจากกิจกรรมจัดหาเงินลดลง 285 ล้านบาท
  เนื่องจากบริษัทฯจ่ายเงินปันผลในอัตราหุ้นละ 0.169 บาท รวมเป็นเงินทั้งสิ้น 140 ล้านบาท
  และบริษัทฯได้ดำเนินโครงการซื้อหุ้นบริษัทคืน 53.87 ล้านหุ้น เป็นเงิน 200 ล้านบาท

2.2 อัตราส่วนสภาพคล่องที่สำคัญ

บริษัทฯ มีความเพียงพอของสภาพคล่องสูง โดยพิจารณาได้จากอัตราส่วนสภาพคล่องที่สำคัญ ๆ ดังนี้

  ----------------------------------------------- ----------- -----------
                                                  2548        2549

  อัตราส่วนสินทรัพย์สภาพคล่องต่อสินทรัพย์รวม (%)            42          34

  เงินกองทุนสภาพคล่องสุทธิ (NCR) (%)                   205         287
  ----------------------------------------------- ----------- -----------

  ณ 31 ธันวาคม 2549 บริษัทฯ ไม่มียอดเงินกู้ยืมใดในบัญชี นอกจากเงินกู้ยืมจำนวน 5
  ล้านบาทเป็นเงินกู้ยืมของบริษัทหลักทรัพย์จัดการกองทุนซีมิโก้ ไนท์ ฟันด์ แมเนจเม้นท์ จำกัด
  ซึ่งเป็นบริษัทย่อย

3. รายจ่ายลงทุน

รายจ่ายลงทุนในเงินลงทุน

ดูหัวข้อ “เงินลงทุนในหลักทรัพย์” ในฐานะการเงิน 1. สินทรัพย์ และ “กิจกรรมลงทุน” ในหัวข้อ
“สภาพคล่อง” 2.1 กระแสเงินสด

4. แหล่งที่มาของเงินทุน

4.1 การเพิ่มทุน

ในปี 2549 บริษัทฯ ได้เพิ่มเงินทุนทั้งสิ้นจำนวน 4 ล้านบาท
จากการใช้สิทธิแปลงสภาพใบสำคัญแสดงสิทธิที่จัดสรรให้แก่กรรมการและพนักงาน
และจากการใช้สิทธิแปลงสภาพใบสำคัญแสดงสิทธิที่เสนอขายให้แก่ผู้ถือหุ้นเดิม

  4.2 ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้น ณ 31 ธันวาคม 2549 เท่ากับ 0.30 ต่ำกว่าอัตราส่วน ณ 31
  ธันวาคม 2548 ซึ่งเท่ากับ 0.41
  เนื่องจากปริมาณการซื้อขายหลักทรัพย์ในช่วงสิ้นปีลดลงจากปีก่อน
  โดยหนี้สินส่วนใหญ่เป็นเจ้าหนี้สำนักหักบัญชี และบัญชีเจ้าหนี้ธุรกิจหลักทรัพย์ซึ่งมีกำหนดชำระภายใน
  3 วัน

  4.3 ส่วนของผู้ถือหุ้น

  ส่วนของผู้ถือหุ้นของบริษัทฯ และบริษัทย่อย ณ 31 ธันวาคม 2549 เท่ากับ 2,947 ล้านบาท
  ลดลง 141 ล้านบาท คิดเป็นร้อยละ 5 จากส่วนของผู้ถือหุ้นของบริษัทฯ และบริษัทย่อย ณ 31
  ธันวาคม 2548 เนื่องจากผลกำไรสุทธิสำหรับปี 2549 จำนวน 156 ล้านบาท เพิ่มทุน 4
  ล้านบาท จ่ายเงินปันผล 140 ล้านบาท
  ส่วนต่ำกว่าทุนที่เกิดจากการลดลงของมูลค่าเงินลงทุนลดลงจำนวน 12 ล้านบาท ซื้อหุ้นคืน 200
  ล้านบาท และส่วนของผู้ถือหุ้นส่วนน้อยเพิ่มขึ้น 51 ล้านบาท

  4.4 หนี้สิน

  บริษัทฯ ไม่มีหนี้สินที่เป็นเงินกู้ยืมที่มีผลผูกพันต่อบริษัทฯ ในอนาคต